Diari Oficial de la Generalitat Valenciana


Sumari del DOGV 2681, del 05-02-1996 (1996/837396)

ORDRE de 13 de desembre de 1995, de la Conselleria de Cultura, Educació i Ciència, per la qual s'autoritza l'obertura i funcionament de determinats centres privats britànics en Espanya, per a alumnat espanyol i estranger.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/12/13/(2)/dof/vci/html**

### Dades del document

Número de DOGV
:   2681

Data del DOGV
:   05-02-1996

Secció del DOGV
:   DISPOSICIONS GENERALS

Número del document
:   1996/837396


Data del document
:   13-12-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 13 de desembre de 1995, de la Conselleria de Cultura, Educació i Ciència, per la qual s'autoritza l'obertura i funcionament de determinats centres privats britànics en Espanya, per a alumnat espanyol i estranger.   
Els expedients han estat incoats a instància dels titulars-promotors dels centres britànics en sol.licitud d'autorització d'obertura y funcionament per a impartir ensenyaments de nivells equivalents als obligatoris del sistema educatiu espanyol, d'acord amb el sistema educatiu britànic, per a alumnat espanyol i estranger.  
Cada centre ha aportat la corresponent certificació expedida per la representació diplomàtica britànica, acreditada a Espanya, on consta que els seus ensenyaments tindran plena validesa oficial en aquell país i que el centre compleix els requisits exigits per la seua legislació quant a instal.lacions i condicions materials.  
Vistos els informes inclosos en els expedients  
Vistos la Llei Orgànica Reguladora del Dret a l'Educació (LODE, la Llei Orgànica de Ordenació General del Sistema Educatiu (LOGSE), el Reial Decret 806/1993, de 25 de maig (BOE de 23 de juny de 1993) sobre règim de centres estrangers en Espanya i la resta de la legislació de general aplicació.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar l'obertura i funcionament dels centres docents estrangers que s'allisten en l'annex, amb les característiques, nivells i capacitat que per a cadascú d'ells s'especifica i efectes des de l'inici del curs 1995/96.  
Segon  
Aquests centres hauran d'impartir el currículum de llengua i cultura espanyols, així com la llengua pròpia de la Comunitat Valenciana, establerts per l'Administració Educativa, d'acord amb el que es disposa a l'article 11 i la disposició transitòria segona del Reial Decret 806/1993.  
Tercer  
El reconeixement dels estudis cursats s'ajustarà al que es disposa en la normativa reguladora de l'homologació i convalidació de títols i estudis estrangers d'educació no universitària, d'acord amb el que es disposa a l'article 8é del Reial Decret 806/1993.  
Disposició addicional  
Aquestes autoritzacions donaran lloc a les corresponents inscripcions en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta Ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigeix l'article 110.3 de la Llei 30/1992.  
València, 13 de desembre de 1995  
El conseller de Cultura, Educació i Ciència  
Fernando Villalonga Campos  
ANNEX  
Codi: 50371879  
Centre: British School Childrens's Garden  
Domicili: Avda. Peris y Valero, 55-57-59  
Localitat: València  
Província: València  
Titular: British School Childrens's Gardens, S.L.  
Ensenyaments autoritzats: Currículum nacional d'Anglaterra i País de Gales: Amb caràcter temporal fins al 31 de desembre de 1996, des del curs de Nursery (3 anys) fins al Year 2 (7 anys). L'autorització definitiva i l'establiment dels llocs escolars resten condicionats al que resulte de l'informe de la Inspecció Britànica.  
Alumnat autoritzat: Espanyol i Estranger.  
Codi: 62038340  
Centre: Cambridge House (etapa secundaria)  
Domicili: C/ Pintor Eustaquio Segrelles, 7  
Localitat: Montealegre-L'Eliana  
Província: València  
Titular: Tracy Ibberson  
Ensenyaments autoritzats: Currículum nacional d'Anglaterra i País de Gales. Amb caràcter definitiu: Curs Year 6 (11 anys). Amb caràcter temporal, fins al 31 d'agost de 1997, des del curs Year 7 (12 anys) fins al Year 11 (16 anys), amb un total de 145 llocs escolars. L'autorització i l'establiment dels llocs escolars definitius resten condicionats al que resulte de l'informe de la inspecció britànica.  
Alumnat autoritzat: Espanyol i Estranger


Còpia Permalink ELI